Diari Oficial de la Generalitat Valenciana


Sumari del DOGV 4785, del 29-06-2004 (2004/6516)

Procediment d'alliberament de gravàmens número 270/2004. Cèdula de notificació.
-------------------------------------------------------------------------------

### Dades del document

Número de DOGV
:   4785

Data del DOGV
:   29-06-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/6516


Organisme emissor
:   Jutjat de Primera Instància Número 6 d'Orihuela

Tipus de document
:   Anunci

Procediment d'alliberament de gravàmens número 270/2004. Cèdula de notificació. [2004/M6516]
  
Asunción Castaño Penalva, secretària del Jutjat de Primera Instància número 6 d'Orihuela, faig saber:
  
Que el jutge de Primera Instància del Jutjat número 6 d'Orihuela, en provisió, ha acordat, amb data 1 de juny de 2004, en el procediment d'alliberament de gravàmens número 270/2004, seguit a instància d'Arquitectura Urbana del Mediterráneo, representada per la procuradora Erundina Torregrosa Grima, sobre cancel·lació de la condició resolutòria de les finques que es dicten a continuació, admetre a tràmit el dit procediment.
  
Les finques són les següents:
  
1. «Rústica: terra campa, situada a Callosa de Segura, amb reg de la séquia major, per fibla de barba, de cabuda set àrees i cinquanta centiàrees, és a dir, cinc huitenes i dos braces, limita: nord, una altra finca d'Almansa Urbana, SA; sud i oest, terres d'Antonio Ballester López, i est, roba de Parres.
  
La finca està inscrita en el Registre de la Propietat de Callosa de Segura, al tom 1.382, llibre 201 de Callosa de Segura, foli 174, finca núm. 6.957, inscripció 13.»
  
2. «Edifici a Callosa de Segura, carrer de San Marcos, 2, planta baixa, amb un pis a dalt i un pati descobert darrere, d'una extensió total de quatre-cents huitanta-dos metres quadrats, amb una façana de dèsset metros noranta centímetres lineals, i limita: esquerra entrant, roba de Parres i terres d'Antonio Ballester López; dreta, Antonio Navarro Baeza, i fons, Antonio Ballester López, Lucrecia Mora Mora i Diego Martínez Trives. Té una porta gran per a la planta baixa i, més a la dreta, junt a l'edifici contigu d'Andrés Germán, una més xicoteta assenyalada amb el número 2, amb una escala per a l'accés al pis alt, quedant afecta a favor d'aquell edifici contigu a la servitud d'entrada per la dita porta i escala d'accés al pis del repetit edifici contigu, contribuint ambdues per igual a les despeses de reparació i conservació de la porta i l'escala.
  
La finca està inscrita en el Registre de la Propietat de Callosa de Segura, al tom 1.386, llibre 203 de Callosa de Segura, foli 198, finca número 6.562, inscripció 14».
  
Les finques descrites número 6.957 i número 6.562, del Registre de la Propietat de Callosa de Segura procedixen de la finca registral número 4.587, del terme de Callosa de Segura, i per raó d'esta procedència estan gravades amb una condició resolutòria, el contingut de la qual és del següent tenor literal: «La venda es resoldrà quant a la participació o participacions pro indivises que de la finca venuda puga correspondre al fill o més fills que en endavant puga tindre la mare dels venedors, Carmen Trives Grau». Esta condició resolutòria va ser constituïda en la venda realitzada per Trinitario, Juan Antonio, Antonio i José Seva Trives a favor de Josefa López Hernández, de la finca número 4.587, segons escriptura atorgada l'11 de gener de 1945, davant el notari de Callosa de Segura, José de Castro Galán, i inscrita el 4 d'octubre de 1945.
  
Com està en parador ignorat el titular del dret real inscrit, mitjançant este edicte, se'l cita, així com els drethavents, hereus i persones que puguen tindre interessos en el gravamen o càrrega, perquè puguen comparéixer en el termini de 10 dies, que comptaran a partir de la publicació d'este edicte, a usar el seu dret, si els convé; si no ho fan, els pararà el perjuí que pertoque en dret.
  
Cosa que es fa pública d'acord amb l'establit en l'article 210, Regla 3.ª de la Llei Hipotecària.